CELEX: 32018R1596
Language: hu
Date: 2018-10-23 00:00:00
Title: A Bizottság (EU) 2018/1596 végrehajtási rendelete (2018. október 23.) az 1967/2006/EK tanácsi rendelettől a Franciaország felségvizeinek egyes területein (Occitanie és Provence-Alpes-Côte d'Azur) folytatott halászatban alkalmazott parti kerítőhálók telepítésének parttól számított minimális távolsága és minimális mélysége tekintetében engedélyezett eltérés meghosszabbításáról

24.10.2018   
               
               
                  HU
               
               
                  Az Európai Unió Hivatalos Lapja
               
               
                  L 265/9
               
            
         A BIZOTTSÁG (EU) 2018/1596 VÉGREHAJTÁSI RENDELETE
         (2018. október 23.)
         az 1967/2006/EK tanácsi rendelettől a Franciaország felségvizeinek egyes területein (Occitanie és Provence-Alpes-Côte d'Azur) folytatott halászatban alkalmazott parti kerítőhálók telepítésének parttól számított minimális távolsága és minimális mélysége tekintetében engedélyezett eltérés meghosszabbításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a földközi-tengeri halászati erőforrások fenntartható kiaknázásával kapcsolatos irányítási intézkedésekről, a 2847/93/EGK rendelet módosításáról és az 1626/94/EK rendelet hatályon kívül helyezéséről szóló, 2006. december 21-i 1967/2006/EK tanácsi rendeletre (1) és különösen annak 13. cikke (5) bekezdésére,
         mivel:
         
                     (1)
                  
                  
                     Az 1967/2006/EK rendelet 13. cikkének (1) bekezdése úgy rendelkezik, hogy tilos vontatott halászfelszerelést használni a parttól számított három tengeri mérföld távolságon vagy az 50 m-es izobáton belül, ahol ez a mélység a parttól számított kisebb távolságon belül érhető el.
                  
               
                     (2)
                  
                  
                     A Bizottság tagállami kérésre lehetővé teheti az 1967/2006/EK rendelet 13. cikkének (1) bekezdésétől való eltérést, feltéve, hogy teljesülnek a 13. cikk (5) és (9) bekezdésében meghatározott feltételek.
                  
               
                     (3)
                  
                  
                     Az 587/2014/EU bizottsági végrehajtási rendelet (2)2014. december 31-ig engedélyezte a fent említett rendelet 13. cikke (1) bekezdésének első albekezdésétől való eltérést a parti kerítőhálóknak a francia felségvizek egyes területein történő használata tekintetében, azok telepítési mélységétől függetlenül.
                  
               
                     (4)
                  
                  
                     Az (EU) 2015/1421 bizottsági végrehajtási rendelet (3) az eltérést 2018. augusztus 25-ig meghosszabbította.
                  
               
                     (5)
                  
                  
                     2018. május 23-án kérelem érkezett a Bizottsághoz, amelyben Franciaország a 2018. augusztus 25-én lejárt eltérés meghosszabbítását kérelmezte. Franciaország aktualizált információkkal indokolta az eltérés meghosszabbítását.
                  
               
                     (6)
                  
                  
                     Az 1967/2006/EK rendelet 19. cikke (2) bekezdésének megfelelően Franciaország irányítási tervet fogadott el (4).
                  
               
                     (7)
                  
                  
                     A Halászati Tudományos, Műszaki és Gazdasági Bizottság (HTMGB) 2018 júliusában értékelte a Franciaország által kérelmezett eltérést (5). A HTMGB kiemelte az adatgyűjtés javításának szükségességét. Franciaország kötelezettséget vállalt arra, hogy az adatgyűjtés javítása érdekében tudományos tanulmányt indít a halászat nyomon követése és a mintavételi erőfeszítések fokozása érdekében, továbbá kötelezettséget vállalt arra is, hogy az érintett hajókra vonatkozóan az 1224/2009/EK tanácsi rendeletben (6) meghatározott kötelezettségeken túlmenően is javítja az ellenőrzési keretet azáltal, hogy megkétszerezi az ellenőrzések számát, növeli a fogások bejelentésének gyakoriságát, és kötelezővé teszi egy előzetes értesítésnek a halászati út megkezdése előtt 24 órával az ellenőrző hatóságok felé történő megküldését.
                  
               
                     (8)
                  
                  
                     A HTMGB 2013-ban úgy vélte, hogy figyelembe véve a halászeszközök jellemzőit, a kézi behúzás alacsony sebességét, valamint azt a tényt, hogy a halászok törekszenek arra, hogy „tiszta” tengerfenéken folytassák tevékenységüket, e tevékenység tengeri környezetre gyakorolt hatása elhanyagolhatónak tekinthető.
                  
               
                     (9)
                  
                  
                     A Franciaország által kérelmezett eltérés meghosszabbítása megfelel az 1967/2006/EK rendelet 13. cikkének (5) és (9) bekezdésében meghatározott feltételeknek.
                  
               
                     (10)
                  
                  
                     Az eltérést indokolják a különleges földrajzi adottságok, ugyanis a kontinentális talapzat kiterjedése korlátozott.
                  
               
                     (11)
                  
                  
                     A parti kerítőhálós halászatot a partról folytatják sekély vízben, és az több különböző fajra irányul. Az ilyen típusú halászat jellege olyan, hogy nem végezhető más halászeszközzel, mivel nincs más olyan szabályozott halászeszköz, amely lehetővé tenné a célfajok befogását.
                  
               
                     (12)
                  
                  
                     Az (EU) 2015/1421 bizottsági végrehajtási rendelet alapján engedélyezett eltérés mindösszesen 23 hajót érint. A Franciaország által kérelmezett eltérés meghosszabbítása csupán 20 hajót érint.
                  
               
                     (13)
                  
                  
                     A Franciaország által elfogadott irányítási terv biztosítja, hogy a halászati erőkifejtés a jövőben ne fokozódjon, mivel halászati engedélyt csak az említett 20 hajó kaphat, amelyek összesített teljesítménye 1 386 nap, és amelyek számára Franciaország már engedélyezte a halászatot. Ezenkívül Franciaország korlátozta az egyes halászeszközök tekintetében megengedett legnagyobb erőkifejtést.
                  
               
                     (14)
                  
                  
                     Az irányítási tervnek idővel lehetővé kell tennie a flotta csökkentését, mivel a halászati engedélyek a hajókhoz kapcsolódnak, és automatikusan visszavonásra kerülnek, ha az engedéllyel rendelkező hajót lecserélik.
                  
               
                     (15)
                  
                  
                     A kérelem olyan hajókra vonatkozik, amelyek több mint öt évre visszamenően rendelkeznek feljegyzett halászati teljesítménnyel.
                  
               
                     (16)
                  
                  
                     Az említett hajók szerepelnek a Bizottság részére az 1967/2006/EK rendelet 13. cikkének (9) bekezdése szerinti követelményeknek megfelelően elküldött listán.
                  
               
                     (17)
                  
                  
                     A szóban forgó halászati tevékenység megfelel az 1967/2006/EK rendelet 4. cikkében foglalt feltételeknek, mivel a francia irányítási terv kifejezetten tiltja a védett élőhelyek felett folytatott halászatot.
                  
               
                     (18)
                  
                  
                     Az 1967/2006/EK rendelet 8. cikke (1) bekezdésének h) pontjában foglalt követelmény nem alkalmazandó, mivel vonóhálós hajókra vonatkozik.
                  
               
                     (19)
                  
                  
                     Az 1967/2006/EK rendelet 9. cikkének (5) bekezdésében a legkisebb szembőségre vonatkozóan meghatározott követelmény kapcsán a Bizottság megjegyzi, hogy a szóban forgó halászati tevékenység rendkívül szelektív, a tengeri környezetre gyakorolt hatása elhanyagolható, és nem védett élőhelyek felett végzik, így Franciaország az említett rendelet 9. cikkének (7) bekezdésében foglaltakkal összhangban engedélyezte az irányítási tervben az e rendelkezésektől való eltérést.
                  
               
                     (20)
                  
                  
                     Az érintett halászati tevékenység során teljesülnek az 1224/2009/EK tanácsi rendelet 14. cikkében meghatározott nyilvántartási követelmények.
                  
               
                     (21)
                  
                  
                     Az érintett halászati tevékenység nem zavarja a vonóhálótól, kerítőhálótól vagy egyéb vontatott hálótól eltérő eszközöket használó más hajók tevékenységét.
                  
               
                     (22)
                  
                  
                     A parti kerítőhálós halászatot a francia irányítási terv úgy szabályozza, hogy az 1967/2006/EK rendelet III. mellékletében említett fajok kifogott mennyiségei a lehető legkisebbek legyenek.
                  
               
                     (23)
                  
                  
                     A parti kerítőhálós halászat nem irányul lábasfejűekre.
                  
               
                     (24)
                  
                  
                     A francia irányítási terv az abban szabályozott halászati tevékenységek keretében az 1967/2006/EK rendelet 15. cikke (3) bekezdésének megfelelően eltéréseket állapít meg az emberi fogyasztás céljából kirakodott apró szardínia legkisebb mérete tekintetében.
                  
               
                     (25)
                  
                  
                     A HTMGB úgy ítélte meg, hogy a legkisebb hálószembőségtől való eltérést a parttól számított minimális távolságra vagy a minimális mélységre vonatkozó eltéréssel együtt kell kérelmezni. Az Európai Bizottság azonban úgy ítéli meg, hogy a a Földközi-tengerre vonatkozó rendeletben felsorolt vonatkozó feltételek teljesülnek: a 9. cikk (5) bekezdésének megfelelően a kerítőhálókra, például a parti kerítőhálókra vonatkozó legkisebb szembőség 14 mm, a 15. cikk (3) bekezdésével összhangban a legkisebb szembőség nem alkalmazandó az emberi fogyasztás céljából kirakodott apró szardíniára, amennyiben a parti kerítőhálókra vonatkozóan nemzeti irányítási terv van érvényben, és a francia irányítási terv a szardíniaivadékok halászatára alkalmazott parti kerítőhálókra vonatkozóan jogi érvénnyel 2 mm-es legkisebb szembőséget határoz meg.
                  
               
                     (26)
                  
                  
                     A HTMGB úgy ítélte meg, hogy a halászat hatása nem értékelhető teljes mértékben, mivel az e halászat által fogott egyes fajokat nem értékelik tudományosan. Az Európai Bizottság azonban úgy véli, hogy e halászat hatását a halászat tényleges nagyságrendje fényében kell értékelni, amely minimális: az elsősorban fiatal szardíniákra irányuló halászat („poutine”) csupán 10 hajót érint, amelyek éves fogásának mennyisége mindössze 1,6 tonna.
                  
               
                     (27)
                  
                  
                     A francia irányítási terv az 1967/2006/EK rendelet 13. cikke (9) bekezdése harmadik albekezdésének megfelelően rendelkezik a halászati tevékenységek felügyeletéről.
                  
               
                     (28)
                  
                  
                     A Languedoc-Roussillon régió neve 2016. szeptember 28-án Occitanie-ra változott (7). Következésképpen a „Languedoc-Roussillon”-ra való hivatkozások helyébe az „Occitanie” kifejezés lép.
                  
               
                     (29)
                  
                  
                     Az eltérés meghosszabbítására vonatkozó kérelemnek ezért helyt kell adni.
                  
               
                     (30)
                  
                  
                     Indokolt előírni, hogy Franciaország kellő időben és a francia irányítási tervben előírt felügyeleti tervnek megfelelően jelentést tegyen a Bizottságnak.
                  
               
                     (31)
                  
                  
                     Az eltérés korlátozott időbeli hatálya következtében lehetőség nyílik gyors korrekciós intézkedések alkalmazására abban az esetben, ha az irányítási terv keretében végzett felügyelet annak megállapításához vezet, hogy a kiaknázott állomány védettségi helyzete rossz, és egyben arra is, hogy egy későbbi, kiigazított irányítási terv szilárdabb tudományos alapokra épüljön.
                  
               
                     (32)
                  
                  
                     A parti kerítőhálókra vonatkozó francia irányítási terv nem rendelkezik lejárati időponttal, ezért alkalmazási időszaka meghaladja a kért eltérését. Ebből következően nem áll fenn joghézag kockázata.
                  
               
                     (33)
                  
                  
                     Ennek megfelelően az eltérést 2021. augusztus 25-ig kell alkalmazni.
                  
               
                     (34)
                  
                  
                     Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
                  
               ELFOGADTA EZT A RENDELETET:
         
            1. cikk
            Eltérés
            Az 1967/2006/EK rendelet 13. cikkének (1) bekezdése az Occitanie és Provence-Alpes-Côte d'Azur partjainál lévő francia felségvizeken nem alkalmazandó az olyan hajók által folytatott parti kerítőhálós halászatra, amelyek:
            
                        a)
                     
                     
                        a francia irányítási tervben említett lajstromozási számmal rendelkeznek;
                     
                  
                        b)
                     
                     
                        több mint öt évre visszamenően rendelkeznek feljegyzett halászati teljesítménnyel, és a jövőben nem növelik halászati erőkifejtésüket; valamint
                     
                  
                        c)
                     
                     
                        rendelkeznek halászati engedéllyel, és tevékenységüket a Franciaország által az 1967/2006/EK rendelet 19. cikke (2) bekezdésének megfelelően elfogadott irányítási terv keretében végzik.
                     
                  
         
            2. cikk
            Felügyeleti terv és jelentéstétel
            Franciaország e rendelet hatálybalépésétől számítva egy éven belül jelentést tesz a Bizottságnak az 1. cikk c) pontja szerinti irányítási tervben előírt felügyeleti tervnek megfelelően.
         
         
            3. cikk
            Hatálybalépés és az alkalmazás időtartama
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2021. augusztus 25-ig kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 23-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 409., 2006.12.30., 11. o.
         
         
            (2)  A Bizottság 587/2014/EU végrehajtási rendelete (2014. június 2.) a Franciaország felségvizeinek bizonyos részén (Languedoc-Roussillon és Provence-Alpes-Côte d'Azur) folytatott halászatban a parti kerítőhálók telepítésének mélysége és parttól számított távolsága tekintetében az 1967/2006/EK tanácsi rendelettől való eltérésről (HL L 164., 2014.6.3., 13. o.).
         
            (3)  A Bizottság (EU) 2015/1421 végrehajtási rendelete (2015. augusztus 24.) a Franciaország felségvizeinek bizonyos részén (Languedoc-Roussillon és Provence-Alpes-Côte d'Azur) folytatott halászatban a parti kerítőhálók telepítésének mélysége és parttól számított távolsága tekintetében az 1967/2006/EK tanácsi rendelettől való eltérés megújításáról (HL L 222., 2015.8.25., 1. o.).
         
            (4)  A Francia Köztársaság Hivatalos Lapja (JORF) 0122., 2014.5.27., 8669. o., 6. szöveg, NOR: DEVM1407280A.
         
            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (6)  A Tanács 1224/2009/EK rendelete (2009. november 20.) a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).
         
            (7)  https://www.legifrance.gouv.fr/eli/decret/2016/9/28/INTB1617888D/jo/texte/fr